ตูน บอดี้สแลมออกวิ่งตั้งแต่ 05.15 น.ท่ามกลางฝนตกหนัก ประชาชนให้กำลังต่อเนื่อง
วันที่สี่ของการวิ่ง โครงการก้าวคนละก้าว เบตง-แม่สาย เพื่อนำรายได้จากการวิ่งไปให้โรงพยาบาลศูนย์ 11 แห่ง จัดซื้อเครื่องมือแพทย์ของนายอาทิวราห์ คงมาลัย ตูน บอดี้สแลม และทีมงาน โดยเริ่มออกจากจุดสาร์ต ตั้งแต่ 05.15 น. ที่สถานสงเคราะห์เด็กชายจังหวัดยะลา วิ่งผ่านศาลหลักเมือง โรงพยาบาลศูนย์ยะลา ต่อไปยังโรงไฟฟ้ากัลฟ์ ยะลา กรีน จำกัด และเดินทางต่อเข้าพื้นที่จังหวัดปัตตานี ที่วัดธนาภิมุข ต.ปากล่อ อ.โคกโพธิ์ ตลอดเส้นทางมีฝนตกหนักตลอดเวลา ขณะที่ประชาชนยังคงให้กำลังใจ มอบเงินตลอดเส้นทาง ซึ่งขณะนี้ยอดเงินบริจาคอยู่ที่ 68 ล้านบาท